આ કૌભાંડ ત્યારે બહાર આવ્યું છે જ્યારે સરકારે બેન્કો માટે હજી બે થી ત્રણ મહિના પહેલા જ પુનઃમૂડીકરણ જાહેર કર્યું છે. NPA સામે કામ પાર પાડવા અને બેન્કો પાસે નાણા ધીરવા માટે લિક્વિડીટી વધે તેના માટે સરકારે તેમને હજારો કરોડો રૂપિયા આપ્યા છે અને જો સરકાર હવે એમ કહે કે આ તો અગાઉથી ચાલતું હતું એટલે આ ભ્રષ્ટાચાર માટે તે જવાબદાર નથી એવું બિલકુલ નહીં ચાલે કારણકે આ તો દળી દળીને ઢાંકણીમાં એવું થયું.